stanford-oval/wikipedia huggingface dataset:
Illinkijärvi

| Illinkijärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°32′15″N, 24°30′18″E
Vesistöalue ja valuma-alueen tietoja
Laskujoki:  Illinkijoki 
Järvinumero:  67.981.1.006
Mittaustietoja
Pinnankorkeus:  84,9 m  
Rantaviiva:  1,129 km  
Pinta-ala:  6,224 ha  
Saaria:  ei saaria 
 fiIllinkijärvi 
Illinkijärvi  on Lapissa Ylitorniolla Meltosjärven kylän lähellä sijaitseva järvi.
Maantietoa

Järven pinta-ala on 6,2 hehtaaria, se on 400 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Alainenjoen alueeseen (67.981) se kuuluu. Järven vedenpinnan korkeus on 84,9 metriä mpy.
Oil Panic (elektroniikkapeli)

Oil Panic -peli.
Oil Panic on Nintendon Game & Watch -sarjan ensimmäinen moninäyttöpeli. Peli julkaistiin vuonna 1982.
Pelin kulku

Peli sijoittuu huoltoasemalle. Ylätasolla olevan apulaisen on kerättävä vuotavan öljyputken tipat ja kaadettava ne alemmalla kerroksella olevan apulaisen sankoon. Sanko ottaa vain kolme tippaa kerralla. Peli ilmoittaa tehdystä virheestäselvennä "MISS"-tekstillä (suom. huti).  Peli päättyy, kun jompikumpi apulainen on tehnyt kolme virhettä.
Aiheesta muualla

Oil Panic Mariowiki
Hispaniolansmaragdikolibri

| Hispaniolansmaragdikolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Smaragdikolibrit Chlorostilbon
Laji::  swainsonii
Kaksiosainen nimi
 Chlorostilbon swainsonii  (Lesson, 1829) 
Katso myös
   Hispaniolansmaragdikolibri Wikispeciesissä   Hispaniolansmaragdikolibri Commonsissa 
Infobox OKNimi-testi OKIUCN-testi OK: 
Hispaniolansmaragdikolibri (Chlorostilbon swainsonii) on Hispaniolan kotoperäinen kiitäjälintu. René-Primevère Lesson kuvaili lajin holotyypin Hispaniolasta vuonna 1829, ja nimesi lajin William John Swainsonin kunniaksi.
I'sakan kieli

| I'saka |
| --- | --- |
Muu nimi:  isaka
Tiedot
Alue:   Sandaun, Papua-Uusi-Guinea
Sija:  ei 100 suurimman joukossa
Kielitieteellinen luokitus
Kielikunta:  Sko-kielet
ISO 639-3:  ksi
 Ohje 
I'saka, tai isaka, on Papua-Uudella-Guinealla puhuttava kieli, joka kuuluu sko-kieliin. Kielen katsotaan olevan kuoleva.. Vuonna 2003 i'sakalla oli arviolta 420 puhujaa.
Kielellä ei ole kirjallista standardia.
Fonologia > Konsonantit

|  | Bilabiaali | Alveolaari | Palataali | Velaari |
| --- | --- | --- | --- | --- |
| Klusiili | (p) | b | t | d |  | k |
| Frikatiivi | (ɸ) | s |  |  |
| Puolivokaalit | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | (ʉ) | u |
| Puoliavoin | ɛ |  | ɔ |
| Avoin |  | a |  |
Lähde:
Nousiaisten linnavuori

| Nousiaisten linnavuori> Sijainti |
| --- | --- |
 Nousiaisten linnavuori
Koordinaatit:  60.62656423°N, 22.07448254°E
Valtio:  Suomi
Paikkakunta:  Nousiainen
Historia
Tyyppi:  Linnavuori
Huippukausi:  rautakausi
Infobox OKVirheellinen NIMI-arvo: 
Nousiaisten linnavuori eli Repolan linnavuori on Varsinais-Suomessa Nousiaisten Repolassa sijaitseva linnavuori.
Linnamäki

Linnavuori sijaitsee Nousiaisten kirkosta noin 3,2 kilometriäm länsiluoteeseen. Vuoren pohjoispuolella juoksee pieni oja, joka yhtyy 200 metrin päästä Fatiojaan, joka yhtyy vuorostaan Hirvijokeen. Mäki kohoaa yli 25 metriä ympäristöään korkeammalle peltoaukean keskellä olevassa metsäsaarekkeessa. Mäki on muualla jyrkänteiden tai rinteen muodon takia jyrkkä, mutta etelärinteessä se on niin loivaa, että muinaislinnaan on tehty sinne suojavarustus. Siitä on jäljellä metrin korkuiset, 1,5–2,0 metriä leveät ja 30 metriä pitkät itä-länsisuuntaiset kivivallit. Ne on rakennettu melko suurikokoisista kivistä kahteen kerrokseen latomalla. Vallin keskellä on porttiaukoksi tulkittu katkos. Eteläpuolella sijaitsevasta Linnamäen talosta on saatu talteen rautakautiset löydöt, jotka on luetteloitu Kansallismuseon kokoelmissa tunnuksilla KM 2500:1–3.
Alueen hoitaminen ja opastus

Kohdetta on aiemmin hoidettu, mutta se on keskeytetty linnan ympäristössä tapahtuneiden muutosten takia. Varsinais-Suomen Maakuntaliitto ja Museovirasto on pystyttänyt paikalle opastaulun, joka liittyy Raukkaan kulttuurimatkailureittiin. Taulun teksti on osa reitin opasvihkosessa olevaa tekstiä. Kohteeseen johtaa kivivallin portin läpi polku, johon pääsee kääntymällä yhdystielle 12420 valtatieltä 8 noin 3 kilometriä Nousiaisten ristyksestä pohjoiseen.
Tutkimuksia

Jo vuonna 1886 suoritti Hjalmar Appelgren portin luonna arkeologiset kaivaukset. Portin luota löydettiin hiiltä, palamatonta luuta sekä soikealehtinen rautainen nuolenkärki, jonka hän ajoitti rautakauden lopulle. Tämän jälkeen on paikalle tehty vain tarkastuksia, kuten on laita vuosina 1958 (Torsten Edgren) ja 2003 (Esa Laukkanen).
Kirjallisuutta

Hjalmar Appelgren: Suomen muinaislinnat, 1891, s. 50–52.
A.M. Tallgren: Varsinais-Suomen esihistoria, 1931, s. 163–164.
Aulis Oja: Nousiaisten historia I, 1977, s. 23–24.
Suomen muinaislinnat
| --- | --- |
Ahvenanmaa:  Borgbodan linnavuori • Borgdalsbergin linnavuori • Borgön linnavuori • Hammarlandin linnavuori • Jomalan linnavuori • Svelandsberget
Etelä-Karjala:  Kannuksen linnavuori • Kuivaketveleen linnavuori • Lassilan linnavuori • Pieni Linnamäki • Turasalon linnavuori • Sarajärven linnavuori • Suuri Pyhäkalan Linnavuori
Etelä-Savo:  Haukiveden linnasaari • Ihanteensalon linnavuori • Ikoinniemen linnavuori • Otavan linnavuori • Otralan linnavuori • Sairilan linnavuori • Sulkavan linnavuori • Vatilan linnavuori
Kanta-Häme:  Aulangonlinna • Hakoisten linnavuori • Hakovuori • Hangastenmäen linnavuori • Hyypiönvuori • Kestinpäänkallio • Kiianlinna • Kotkonlinna • Kyläkallio • Lammin Linnamäki • Laurinkallio • Lippilinnanmäki • Mantereenlinna • Palvaanlinna • Piilosaari • Tenholan linnavuori • Teponlinna • Unikkolinna
Keski-Suomi:  Linnasenvuori • Pukinvuori • Päijälän linnavuori
Kymenlaakso:  Kirkkovuori • Kuoppalan linnavuori • Salmenkylän Linnamäki
Pirkanmaa:  Apianlahden linnosaari • Arasalon linnavuori • Eskolanvuori • Hiukkasaari • Huntilan linnavuori • Kaakilan linnankallio • Kirvunlinna • Lammelan muinaislinna • Nuutajärven linnavuori • Pentin linnavuori • Pirunlinna • Rapolan muinaislinna • Rutajärven linnavuori • Siuron linnavuori • Valkkisten linnamäki • Veneslinna
Pohjois-Karjala:  Havukkakallio • Linnalampi
Päijät-Häme:  Hankaan linnavuori • Hämeenkosken linnakallio • Kapatuosian linnavuori • Kiiluanmäen linnoitus • Nuppilinna • Pyhäjärven linnanmäki • Salajärven Linnakallio • Villampi • Virmailan linnasaari
Satakunta:  Harolan linnaluoto • Kauttuan linnavuori • Kokemäen linna • Liinmaan linna • Räätikäsvuori
Uusimaa:  Bocklintin linnavuori • Bonäsholmenin linnavuori • Grabbacka • Haveråkersberget • Husholmenin linna • Iso Linnanmäki • Junkarsborg • Pöykärin linnavuori • Riddarkilin viikinkivallit • Sipoonlinna • Skällbergetin muinaislinna • Sutarkullan linnavuori • Uusipöylin linnavuori • Vartiokylän linnavuori
Varsinais-Suomi:  Borgholmin linnasaari • Bårnholm • Hakastaron linna • Hautvuori • Huttalan linnavuori • Häävälän linnamäki • Kajamonvuori • Kaskalan Linnanmäki • Kaupinlinna • Kirkkelinna • Knuuttilan linnasmäki • Koljolan linnavuori • Kulhon linnavuori • Kuuvanvuori • Kärmeorvonmäki • Lallisen linnavuori • Lankvuori • Lautkankareen linnamäki • Liedon Vanhalinna • Luonnonmaan linnavuori • Mynämäen linnavuori • Nakolinna • Nousiaisten linnamäki • Nousiaisten linnavuori • Pailinnan linnamäki • Prusin linnasmäki • Pussilan linnavuori • Pöylän linnanmäki • Pöytiön linnamäki • Rekottilan linnavuori • Repolan Linnavuori • Rikalan Linnamäki • Muurmäki • Seppälän linnavuoret • Tontereenmäki • Vaimaron linnavuoret • Veitakkalan linnavuori • Viikan linnavuori • Vinkkilän linnavuori • Yltjärven linnavuori
Ihmeiden aika

Ihmeiden aika voi tarkoittaa ainakin seuraavia:
Ihmeiden aika, Liisa Tavin albumi vuodelta 1994
Ihmeiden aika (esp. Juana la virgen), venezuelalainen telenovela vuodelta 2002
Ihmeiden aika (engl. Phenomenon), yhdysvaltalainen elokuva vuodelta 1996
Ihmeiden aika (engl. A Season of Miracles), Michael Pressmanin ohjaama televisioelokuva vuodelta 1999.
Ihmeiden aika, taidenäyttelykokonaisuus vuodelta 2014, johon kuuluu valokuvataiteilija Milla Valennon valokuvia sekä noin kahdenkymmenen runoilijan runoja.
Ihmeiden aika, kristillinen suurtapahtuma Helsingissä, esiintyjinä eri vuosina mm. Billy Graham ja David Herzog
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ihmeiden aika”, voi hakea sivunnimihaulla, laajalla sivunnimihaulla tai tekstihaulla.
Orange (yritys)

| Orange |
| --- | --- |

Yritysmuoto:  pörssiyhtiö
Osake:  Euronext: ORA   NYSE: ORAN  BIT: ORA
Perustettu:  1988
Kotipaikka:  Pariisi, Ranska
Toimiala:  telekommunikaatio
Liikevaihto:   52 959 milj. € (2007)
Liikevoitto:   10 799 milj. € (2007)
Nettotulos:   6 3 milj. € (2007)
Henkilöstö:  191 036 (2007)
Kotisivu:  www.orange.com
Infobox OKVirheellinen NIMI-arvo: 
Orange, vuoteen 2013 France Télécom, on ranskalainen tietoliikenneyritys. Sen työllistää noin 191 000 henkilöä ja sillä on noin 159 miljoonaa asiakasta.
Orangen pääasialliset toiminta-alat ovat kiinteät puhelinlinjat Ranskassa ja Puolassa brändeillä France Télécom ja Telekomunikacja Polska, sekä laajakaista- ja matkapuhelinviestintä brändillä Orange. Kaikkia toimintoja ollaan yhdistämässä Orange-brändin alle.
France Télécom oli vuoteen 1988 asti valtiollinen, posti- ja viestintäministeriön alainen Direction Générale des Télécommunications. Valtion monopoliasema lopetettiin vuoden 1998 alussa.
Etualalla France Télécomin yleisöpuhelin Uudessa-Seelannissa. Taustalla perinteistä brittiläistä tyyliä edustava puhelinkoppi.
Kesäkuussa 2008 FT teki ostotarjouksen Pohjois-Euroopan alueella toimivasta telekommunikaatioyhtiö TeliaSonerasta, jonka hallitus kuitenkin torjui tarjouksen liian alhaisena ja neuvotteluiden kariuduttua FT veti ostotarjouksensa pois .
Ongelmat

Helmikuusta 2008 lähtien yhtiössä tapahtui työntekijöiden itsemurha-aalto. Puolessatoista vuodessa 25 työntekijää teki itsemurhan. Ammattiliittojen mukaan itsemurhien syynä oli se, että yhtiö vaati työntekijöiltään liikaa ja muutti työtehtäviä jatkuvasti.
Yritystä vastaan nostettiin syyte. Yritys halusi päästä eroon suuresta osasta työntekijöitä ja hankaloitti tietoisesti heidän olojaan niin ettei osa työntekijöistä kestäisi niitä. Tutkituissa 39 tapauksessa 19 teki itsemurhan, 12 yritti itsemurhaa ja 8 kärsi masennuksesta. Itsemurhan tehneistä yksi hyppäsi ikkunasta. Jättämässään kirjeessä hän syytti esimiehiä ”terrorilla johtamisesta”. Yhtiön entinen johtaja Didier Lombard oli vaatinut johtoa toimimaan niin, että työntekijät lähtevät tavalla tai toisella, ”joko ikkunan tai oven kautta”. Oikeudenkäynnissä Lombard ja henkilöstöpäällikkö saivat vuoden tuomion ja sakot ja itse yhtiö sai sakot.
Idäntöpöliputtaja

| Idäntöpöliputtaja> Uhanalaisuusluokitus |
| --- | --- |
 Elinvoimainen 
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Liputtajat Parotia
Laji::  helenae
Kaksiosainen nimi
 Parotia helenae  De Vis, 1891 
Katso myös
   Idäntöpöliputtaja Wikispeciesissä  
Infobox OKNimi-testi OK: 
Idäntöpöliputtaja (Parotia helenae) on paratiisilintujen heimoon kuuluva varpuslintu.
Levinneisyys

Idäntöpöliputtajaa tavataan Papua-Uudessa-Guineassa Uuden-Guinean saaren kaakkoisosissa. Lajin kanta on vakaa, ja se on luokiteltu elinvoimaiseksi.
Honor 6A

| Honor 6A |
| --- | --- |
Valmistaja:  Huawei
Julkaistu:  8. syyskuuta 2017
Mitat:  143,7 × 71 × 8,2 mm
Paino:  143 g
Näyttö:  5 tuuman IPS LCD-näyttö
Näytön kuvatarkkuus:  1 280 × 720 px (294 ppi)
Suoritin:  Qualcomm Snapdragon 430 (1,2 GHz Cortex-A53)
Keskusmuisti:  2 Gt
Flash-muisti:  16 Gt
Takakamera:  13 Mpx LED-salamalla
Etukamera:  5 Mpx
Käyttöjärjestelmä:  Android v7.0 (Emotion UI 5.1)
Akku:  3 020 mAh
Tiedonsiirto:  Wi-Fi 802.11 b/g/n Bluetooth v4.1
Liitännät:  Micro USB
Muistikorttipaikka:  MicroSD
Infobox OKVirheellinen NIMI-arvo: 
Honor 6A on Huawein valmistama älypuhelin.
Ominaisuudet

Honor 6A:ssa on Android 7.0 Huawein omalla Emotion UI 5.1 -käyttöliittymällä. Puhelimessa on periaatteessa paikat kahdelle nano-SIM-kortille, mutta toinen SIM-kortti varaa tällöin SD-muistikortin (maksimi 256 Gb) paikan.
Ominaisuudet > Kamera

Huawei Honor 6:ssa on 13 megapikselin takakamera LED-salamalla. Etukameran tarkkuus on kahdeksan megapikseliä. Honor Hollylla voi ottaa videoita korkeintaan 1080p-laadulla ja 30 fps:n nopeudella.
Ominaisuudet > Käyttöjärjestelmä

Honor 6A:ssa on Android 7.0 (Nougat). Honor 6A:n CPU on Octa-core (1,2 GHz Cortex-A53). Honor 6A:ssa on sisäistä muistia 16 Gt ja 2 Gt RAMia.
Honor 6X

| Honor 6X |
| --- | --- |
Valmistaja:  Huawei
Edeltäjä:  Honor 5X
Mitat:  150,9 × 76,2 × 8,2 mm
Paino:  162 g
Näyttö:  5,5 tuuman IPS-näyttö
Näytön kuvatarkkuus:  1 920 × 1 080 px (403 ppi)
Suoritin:  HiSilicon Kirin 655 (4 × 2,1 GHz Cortex-A53 & 4 × 1,7 GHz Cortex-A53)
Grafiikkapiiri:  Mali-T380 MP2
Keskusmuisti:  3 Gt
Flash-muisti:  32 Gt
Takakamera:  12 + 2 Mpx LED-salamalla
Etukamera:  8 Mpx
Käyttöjärjestelmä:  Android Marshmallow 6.0.1
Akku:  3 340 mAh
Muistikorttipaikka:  MicroSD
Infobox OKNimi-testi OK: 
Honor 6X on Huawein valmistama älypuhelin, jonka se julkaisi vuonna 2017.
Ominaisuudet

Honor 6X:ssä on Android 6.0.1 Huawein omalla Emotion UI 5.0 -käyttöliittymällä. Puhelimessa on paikka nano-SIM-kortille ja SD-muistikortille (maksimi 128 Gt).
Ominaisuudet > Kamera

Honor 6X:ssä on 12 ja kahden megapikselin takakamerat LED-salamalla. Etukameran tarkkuus on kahdeksan megapikseliä. Honor 6X:llä voi ottaa videoita korkeintaan 1080p-laadulla ja 60 fps:n nopeudella.
Ominaisuudet > Käyttöjärjestelmä

Honor 6X:ssä on Android 6.0.1 (Marshmallow), johon tuli päivitys 8.0 (Oreo). Honor 6X:ssä on kahdeksanytiminen prosessori, joiden ytimet ovat 4 × 2,1 GHz Cortex-A53 & 4 × 1,7 GHz Cortex-A53. Honor 6X:ssä on sisäistä muistia 32 Gt ja 3 Gt RAMia.
Käännös suomeksi
Idänunikko

| Idänunikko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Unikkokasvit Papaveraceae
Suku::  Unikot Papaver
Laji::  orientale
Kaksiosainen nimi
 Papaver orientale  L. 
Katso myös
   Idänunikko Wikispeciesissä   Idänunikko Commonsissa 
Infobox OKNimi-testi OK: 
Idänunikko (Papaver orientale) on unikoiden sukuun kuuluva monivuotinen ruohovartinen kukkakasvi. Se kasvaa 80–120 cm korkeaksi. Kasvilla on karvapeitteiset lehdet ja pallomaiset nuput. Kirkkaanpunaiset kukat aukeavat kesä-heinäkuussa.
Idänunikkoa kasvaa luonnonvaraisena Lähi-idän vuoristoseuduilla. Laji on suosittu koristekasvi. Se tuotiin Eurooppaan 1700-luvulla ja Suomeen 1800-luvulla.
Idänunikon voi sekoittaa toiseen koristekasvina yleisesti viljeltyyn lajiin, jättiunikkoon (Papaver pseudo-orientale).
Aiheesta muualla

Kasviatlas 2020: Idänunikon levinneisyys Suomessa
Luontoportti: Idänunikko (Papaver orientale)
Puutarha.net: Idänunikko (Papaver orientale)
ITIS: Papaver orientale (englanniksi)
United States Department of Agriculture (USDA): Papaver orientale (englanniksi)
Flora of China: Papaver orientale (englanniksi)
Hispaniolanaratti

| Hispaniolanaratti |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Aratit Psittacara
Laji::  chloropterus
Kaksiosainen nimi
 Psittacara chloropterus  (Souancé, 1856) 
Synonyymit
 Aratinga chloroptera 
Katso myös
   Hispaniolanaratti Wikispeciesissä   Hispaniolanaratti Commonsissa 
Infobox OKNimi-testi OKIUCN-testi OK: 
Hispaniolanaratti (Psittacara chloropterus) eli aiemmalta nimeltään haitinaratti on Hispaniolan saaren kotoperäinen papukaijalaji. Charles de Souancé kuvaili lajin holotyypin Santo Domingosta vuonna 1856. Hispaniolanaratin alalaji Psittacara chloropterus maugei on kuollut sukupuuttoon.
Aiheesta muualla

Naturalis (sisältää kolmiulotteisen valokuvan sukupuuttoon kuolleesta alalajista (Arkistoitu – Internet Archive) (englanniksi)
Illinoisin 21. vapaaehtoisjalkaväkirykmentti

| Illinoisin 21>  vapaaehtoisjalkaväkirykmentti |
| --- | --- |
 Ulysses S. Grant
Toiminnassa:  1861–1865
Valtio:  Unioni
Puolustushaarat:  Jalkaväki
Koko:  noin 1 000 sotilasta
Sodat ja taistelut:  Corinth Perryville Stones River Chickamauga Chattanooga Kennesaw Mountain Atlanta Jonesborough Franklin Nashville
Komentajat
Tunnettuja komentajia:  Ulysses S. Grant John W. S. Alexander
Illinoisin 21. vapaaehtoisjalkaväkirykmentti (engl. 21st Illinois Volunteer Infantry Regiment) oli Unionin vapaaehtoisyksikkö Yhdysvaltain sisällissodan aikaan. Se perustettiin Mattoonissa, Illinoisissa 15. toukokuuta 1861 osana Illinoisin armeijaa ja liitettiin liittovaltion armeijaan 28. kesäkuuta. Rykmentti toimi sisällissodan aikana useiden eri armeijoiden alaisina. Se menetti sodan aikana yhteensä 272 miestä, joista valtaosa (238 miestä) menetettiin Chickamaugan taistelussa. Rykmentti lopetettiin sisällissodan päätyttyä 16. joulukuuta 1865. Rykmentin johtajina toimivat everstit John W. S. Alexander (kuoli taistelussa 20. syyskuuta 1863) ja Ulysses S. Grant (ylennettiin prikaatikenraaliksi 7. elokuuta 1861).
Historia > Rykmentin perustaminen

Illinoisin 21. vapaaehtoisjalkaväkirykmentti koottiin ensimmäisen kerran Mattoonissa, Illinoisissa 9. toukokuuta 1861. 15. toukokuuta rykmentti muodostettiin osavaltion palvelukseen 30 päivän sopimuksella ja johtajaksi määrättiin kapteeni Ulysses S. Grant. Rykmentti koostui tuolloin 10 komppaniasta; komppania A Maconin piirikunnasta, B Cumberlandista, C Piattista, D Douglasista, E Moultriesta, F Edgardista, G Claysta, H Clarkista, I Crawfordista ja K Jasperista. 28. kesäkuuta rykmentti määrättiin kolmeksi vuodeksi liittovaltion palvelukseen. Samalla sen komentajaksi nimitettiin kapteeni Pitcher, kun Grantista tehtiin eversti.
Historia > Rykmentin lopettaminen

Indianolan jälkeen rykmentti siirrettiin San Antonioon, jossa se palveli aina joulukuuhun asti. 16. joulukuuta rykmentti hajotettiin ja sen sotilaat marssivat 18. joulukuuta Camp Butleriin, jossa heille maksettiin viimeiset palkat ja heidät vapautettiin armeijan palveluksesta.
Yksikön riveissä kuoli sodan aikana yhteensä 272 miestä, joista 238 kuoli Chickamaugan taistelussa. Taisteluissa tai taistelussa tulleisiin vammoihin kuoli 6 upseeria ja 124 miestä. Erilaisiin tauteihin kuoli kaksi upseeria ja 140 miestä.
21. vapaaehtoisrykmentti osallistui 19.–20. syyskuuta 1862 Chickamaugan taisteluun.
Ok Nefna Tysvar Ty

| Ok Nefna Tysvar Ty Falkenbach |
| --- | --- | --- |

Studioalbumin tiedot
 Äänitetty : Blue House Studio, Saksa
 Julkaistu: 3.11.2003
 Tuottaja(t): Vratyas Vrakyas
 Tyylilaji: Folk metal Viking metal
 Kesto: 40.00
 Levy-yhtiö: Napalm Records
Falkenbachin muut julkaisut
| ... Magni Blandinn Ok Megintiri... (1998) | Ok Nefna Tysvar Ty (2003) | Heralding – The Fireblade (2005) |
Ok Nefna Tysvar Ty on Falkenbachin kolmas albumi, joka julkaistiin vuonna 2003. Levyllä kuullaan myös kolmea Vindsval-yhtyeen jäsentä: Hagalaz (kitara), Tyrann (laulu) ja Boltthorn (rummut).
Kappaleet

"Vanadis" - 9:25
"...As Long As Winds Will Blow..." - 4:02
"Aduatuza" - 4:35
"Donar's Oak" - 4:48
"...The Ardent Awaited Land" - 3:28
"Homeward Shore" - 5:31
"Farewell" - 8:07
Arvostelut

Desibeli.net:
Imperiumi: 7/10
Aiheesta muualla

Ok Nefna Tysvar Ty Discogsissa. (englanniksi)
Albumi Ok Nefna Tysvar Ty Encyclopaedia Metallum -sivustolla (englanniksi)
Ilves-Teatteri

Ilves-Teatterin talo elokuussa 2019.
Ilves-Teatteri on yksi kolmesta Helsingin ylioppilasteatterista. Teatteri sai alkunsa Helsingin yliopiston Hämäläis-Osakunnasta, ja se toimi aluksi Tavastia-klubin yläkerrassa. Vuonna 1986 Ilvesteatteri muutti Käpylään, entisen elokuvateatteri Rion tiloihin. Sali on pieni, katsomoon mahtuu 30–40 henkeä. Tilojen menneisyys elokuvateatterina näkyy kaltevana lattiana.
Ilves-Teatteri on harrastajateatteri, jonka jäseneksi pääsee pääasiassa pääsykokeiden kautta. Teatterilla ei ole virallista linjaa, vaan teatteri on hyvin aktiivijäsenistönsä näköinen. Ilves-Teatterin toimintakulttuuriin kuuluu merkittävien päätösten sopiminen jäsenkokouksissa. Jäsenkokouksissa päätetään muun muassa keväälle valittavat produktiot sekä syksyn uusien produktion ohjaajat. Kevään produktioiden työryhmät muodostuvat tyypillisesti teatterin vanhasta jäsenistöstä. Syksyn uusien produktion toteuttaa pääsykokeissa valittu uusi jäsenistö.
Ilves-Teatterilla on tullut tavaksi järjestää joka syksy poikkitaiteelliset Räntäkarkelo-festivaalit. Tapahtuman erityisluonteeseen kuuluu avoin esityshaku ja esitysten 30 minuutin maksimimitta.
Ilves-Teatteri kuuluu Ylioppilasteatteriliittoon ja osallistuu vuosittain Ylioppilasteatterifestivaaliin.
Aiheesta muualla

Ilves-Teatterin kotisivu
Ilvekset

| Ilvekset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Feliformia
Heimo::  Kissaeläimet Felidae
Alaheimo::  Kissat Felinae
Suku::  Ilvekset Lynx  Kerr, 1792
 Ilveslajien levinneisyysalueet:   Ilves (Lynx lynx)  Kanadanilves (Lynx canadensis)  Pantteri-ilves (Lynx pardinus)  Punailves (Lynx rufus)
Katso myös
   Ilvekset Wikispeciesissä   Ilvekset Commonsissa 
Infobox OKNimi-testi OK: 
Ilvekset (Lynx) on kissaeläinten heimoon kuuluva nisäkässuku.
Lajit

Ilvesten sukuun kuuluu neljä elävää lajia:
Ilves (Lynx lynx)
Kanadanilves (Lynx canadensis)
Iberianilves (Lynx pardinus)
Punailves (Lynx rufus)
Viides laji, issoirenilves (Lynx issiodorensis), on kuollut sukupuuttoon.
Horodnja

| Horodnja (Городня) |
| --- | --- |
 Kaupungin tervetuloa-kyltti.
 vaakuna
 Tšernihivin alue Ukrainassa, alla kaupungin sijainti alueella
 Horodnja
 Koordinaatit: 51.8914°N, 31.5958°E 
Valtio:   Ukraina
Alue:  Tšernihivin alue
Piiri:  Tšernihivin piiri
Perustettu:  1550
Väkiluku (2021)  ():  11 710
Aikavyöhyke:  UTC+2
 – Kesäaika:  UTC+3
 
 gorodnya.net 
Infobox OKVirheellinen NIMI-arvo: 
Horodnja (ukr. Городня) on kaupunki Ukrainassa Tšernihivin alueen pohjoisosassa, noin 30 kilometrin etäisyydellä sekä Valko-Venäjän Homelin alueen että Venäjän Brjanskin alueen rajasta. Kaupunki on nykyään osa Tšernihivin piiriä.
2010-luvun puolivälissä käytöstä poistettu Horodnjan lentokenttä.
Paikkakunta sai kaupungin statuksen 1957. Kaupungin asukasluku oli 14 043 vuonna 2001. Vuoden 2013 alun väkiluvuksi arvioitiin 12 558 ja vuoden 2021 alussa 11 710.
Paikkakunnalla on 2010-luvun puolivälissä hylätty lentokenttä, joka neuvostovuosina toimi sotilaslentokenttänä.